Boetiekontwikkeling Olde Cork Farm in Constantia | Netwerk24
Boetiekontwikkeling Olde Cork Farm in Constantia
'n Kunstenaarsvoorstelling van Olde Cork Farm in Kaapstad.
Wat: Olde Cork Farm, 'n nuwe residensiële boetiekontwikkeling in Bo-Constantia in Kaapstad se suidelike voorstede. Wie? Mason is die ontwikkelaars. Pam Golding Properties bemark en verkoop die eiendom. Dit is in middel-Junie bekend gestel.
Wat behels dit? Olde Corke Farm bestaan uit altesaam 12 luukse huise, waarvan minstens sewe reeds van die hand gesit is. Die ontwikkeling behels ruim, losstaande huise met vier slaapkamer elk. Die huise spog met 'n kontemporêre ontwerp en gehalte-afwerkings.
Hoe lyk die afwerkings? Van die afwerkings wat kopers kan verwag sluit in Oggie-vloere, houtkaggels, dakwaaiers, Hansgrohe-mengers vir die krane, marmerwerkblaaie, matte in die slaapkamers, 'n sonkragaangedrewe warmwaterpompstelsel, sowel as 'n ingeboude gasbraai. Daarbenewens word die ontwikkeling ook heeltyds beveilig en kry dit 'n waghuis, alarmstelsels en elektriese heinings. Kopers het ook 'n keuse van opsionele ekstras soos 'n swembad of batterye as 'n rugsteunstelsel vir krag.